Ganswindtkrateret ligger forbundet med den sydvestlige yderside af det enorme bassin Schrödingerkrateret. Det ligger delvis hen over det mindre krater Idel'son mod syd.  Karakteristika Randen af Gandswindt er stort set cirkulær, men noget uregelmæssig mod syd. Meget af kraterbunden indeholder ujævne højderygge, og der ligger et lille krater i dens sydøstlige del. Eftersom sollyset rammer kraterets indre i lille vinkel, ligger den nordlige del af bunden næsten altid i skygge, så den del unddrager sig observation.